
	"Fiecare copil pe care îl instruim este un OM dăruit societății" (N. Iorga)
	Toți suntem identici și, totuși, deosebiți. Un suflet inocent ca cel al unui copil este ca o pasăre care dorește să își ia zborul. Egalitatea între copii ar trebui să reprezinte un mod de viață existent, nu doar o concepție care pare imposibil de atins din cauza unor lucruri minore care în ochii unora iau proporții colosale. 
	Conceptul ,,copii cu nevoi speciale" a fost înțeles într-un sens larg și a cuprins toți copiii care necesită o atenție specială și care foarte des se află la marginea societății. In acest sens, prin ,,copiii cu nevoi speciale" am putea enumera următoarele categorii de copii: cu handicap, copii cu boli cronice, copii cu tulburări de comportament, copii proveniți din familii dezorganizate sau aflate în situație de risc social, copii care sunt victimele violențelor, copii din etnii defavorizate.
	 Educarea integrată ajută în creșterea copiilor cu nevoi speciale: dacă sunt crescuți ca și membrii bineveniți ai comunității, comunitatea le dă încredere în sine și ajută la acumularea de noi cunoștințe și abilități. Întâlnim pretutindeni oameni cu deficiențe. 	Perceperea lor socială nu este întotdeauna constantă, ea variază de la societate la societate, furnizând semnificații diferite, în funcție de cultura și de valorile promovate. 	Copilul diferit se adaptează greu la relațiile interpersonale, de aceea părinții trebuie să joace rolul de tampon, de mediator între copil și persoanele străine. Uneori părinții pot dramatiza excesiv reacțiile inadecvate venite din partea unei persoane străine, identificând o falsă rea intenție într-un gest oricât de neutru. În alte situații, ei neagă tot ceea ce copilul observă in jurul său legat de propria deficiență, insistă pe răutatea și ipocrizia persoanelor din anturaj, cultivând la copil convingerea că lumea în care trăiește este rea. Pe de altă parte, unii părinți refuză să țină cont de dificultățile sociale determinate de deficiență. În acest fel, ei îi împiedică pe copii să înțeleagă și să accepte toate aspecte legate de propria deficiență. 	Grădinița constituie o etapă fundamentală in dezvoltarea copilului, nu doar prin conținutul științific al procesului instructiv - educativ, ci și prin libertatea de acțiune a preșcolarului, care-i stimulează interesele de cunoaștere și contribuie Ia lărgirea câmpului de relații sociale. Acceptarea necondiționată a diversității într-un grup. Și stimularea toleranței este o adevărată provocare pentru educatori. Ei trebuie să încurajeze cooperarea, lucrul în perechi sau formarea de grupuri eterogene, cunoașterea și discutarea diverselor obiceiuri, tradiții, valori. Desigur că rezultatele nu se văd imediat, ci în urma multor activități educative având la bază obiective clar precizate și accesibile copiilor preșcolari. Incluziunea preșcolară vizează implementarea unor strategii coerente de dezvoltare a conștiinței și formare a comportamentelor copiilor în sprijinul toleranței și nediscriminării, al acceptării și oferirii de șanse egale pentru toți. Aceasta presupune pregătirea celorlalți copii în vederea acceptării copiilor cu cerințe speciale și de alte etnii în mod firesc, pentru a nu face diferențe in manifestarea comportamentală sau verbală. Consider că nu există,, rețete" pentru integrarea copiilor cu deficiențe în învățământul de masă. Cei care manifestă deschidere pentru integrarea acestora pot găsi și strategiile potrivite. Fiecare copil are dreptul la educație și merită să i se acorde o șansă. Învățând împreună, copiii învață să trăiască împreună, să se accepte și să se ajute la nevoie. 
                    Interculturalismul implică înțelegerea, aprecierea și valorizarea culturii proprii la care se adaugă respectul bazat pe o informare autentică și pe construirea curiozității față de cultura etnică a celuilalt. Interculturalitatea este un proces ce se produce la intersecția dintre culturi, nefiind un scop în sine, dar care poate deveni o finalitate atunci când sunt sesizate transformările nefirești sau comportamentele nefaste a acest nivel de intersectare a culturilor. 	Problematica lumii contemporane este prezentă în noile tipuri de educații sau , noile educații". Aceste "noi educații corespund unor trebuințe socio-pedagogice. Manifestările intoleranței pot duce la: încălcarea libertății demnității persoanei, privarea de libertate, marginalizarea, persecuția sau chiar suprimarea fizică. Intoleranța este sinonimă cu discriminarea. Putem vorbi atât de discriminare directă ,cât și de discriminare indirectă. Avem de-a face cu discriminare directă atunci când o persoană este tratată mai puțin favorabil decât altă persoană datorită originii sale rasiale sau etnice, religioase sau convingerilor, handicapului, vârstei sau orientării sexuale. Manifestări ale intoleranței pot fi luate în considerație in raport cu rasa, credințele religioase, opțiunile politice, sex opus sau diferite practici sexuale. 
	Trebuie subliniat faptul ca ideea de superioritate a unui grup uman asupra altuia este foarte periculoasă. Intoleranța în multe din formele sale este încă prezentă in aproape toate țările și de aceea forme ale intoleranței precum discriminarea, rasismul, intoleranța religioasă nu trebuie sa rămână exclusiv în sfera de preocupări ale instituțiilor vizate, ci fiecare persoană trebuie să se opună oricăror expresii sau acțiuni intolerante. Intoleranța înseamnă încălcarea drepturilor si libertăților fundamentale ale omului. Educația interculturală urmărește formarea unor atitudini mai bine adaptate contextului diversității culturilor și grupurilor într-o societate dată, mulțumită mai ales unei mai bune ințelegeria  mecanismelor psiho-sociale și a factorilor socio-politici. Aceasta mai urmărește și o bună capacitatea de a participa la interacțiunea socială. Responsabilitatea individuală și implicarea civică sunt trăsături care se dezvolta când există condiții prielnice; de pildă, într-o democrație există condiția împărțiri reciproce de sarcinile la nivelul unui grup, sarcini care conduc la obținerea binelui public, a ordinii, precum și a independenței personale. Responsabilitatea individuală implică existența unei sensibilități față de nevoile și problemele grupului.
	Diversitatea este un aspect fundamental al tuturor societăților și vizează atât diferențele care există între oameni ca individualități, cât si cele între diverse grupuri. 
            Existența unor identități multiple,a valorilor, tradițiilor, obiceiurilor si a modului de relaționare diferit dintre diverși indivizi sau grupuri, impun cu necesitate abordarea educației si a societății din perspectiva interculturală,. Aceasta reprezintă atât o nouă provocare cât si o condiție pentru realizarea coeziunii sociale care are la bază cultivarea respectului reciproc și a înțelegerii atât între indivizi cât si între grupuri. Angajarea în interacțiuni interculturale este invitabilă, și mai mult ea poate aduce atât un plus al cunoașterii cât si al îmbogățirii culturale. 	Fără o înțelegere mutuală, diferențele pot genera conflicte, care în cazul in care nu sunt rezolvate pe o cale pașnică pot degenera in violarea drepturilor omului. În procesul instructiv - educativ pe lângă simpla transmitere și asimilare a informației in următoarele obiective sunt primordiale; identificarea specificul și componentele educației pentru cetățenie democratică - educație civică, educație pentru drepturile omului, educație interculturală ,educație globală etc.; identificarea drepturile de care beneficiază copiii și responsabilitățile ce revin în viața cotidiană, conștientizarea necesității respectării drepturilor copiłului ; cunoașterea instituțiilor responsabile cu protecția drepturilor copilului, utilizarea corectă a normele de protecție a drepturilor copilului; înțelegerea conceptelor, valorilor și principiilor democratice de bază; aplicarea corectă a conceptelor ,valorilor ,principiilor democratice ;identificarea rolului instituțiilor democratice în soluţionarea cazurilor de încălcare a practicilor democratice; conștientizarea relației dintre calitatea mediului și a vieții; identificarea soluțiilor pentru ameliorarea aspectelor negative întâlnite în mediul de viață; exersarea muncii de echipă in cadrul colectivelor artistice, sportive ,etc.; dezvoltarea capacităților de a accepta și a respecta puncte de vedere diferite, precum și identificarea pozițiilor comune; identificarea cazurile de abuz, trafic, violentă, marginalizare etc.; utilizarea tehnicilor de comunicare eficientă; aplicarea normelor dc comportare;  manifestarea unei atitudini tolerante_ și deschise; acceptarea  diversității. 
	Educația in educația toleranței trebuie să-i ajute pe tineri să-și dezvolte capacitățile de a-și formula părere proprie, de a avea o gândire critică și de a judeca în termeni etici.

